Aalborg Stiftstidende, 1830-03-13
Valget af den Fyrste, der er kaldet til at beherske det, vidner tilstrækkeligt om Souverainernes uegennyttige og fredelige Hensigter. - J Overeensstemmelse med Mine Allierede tager Jeg nu Deel i Underhandlinger, som sigte til, paa Halvøen at bringe en Udsoning tilveie imellem Fyrsterne af Huset Braganza, der er mødvendig for disse Folkeslags Rolighed. - Midt i de vigtige Tildragelser, som beskjæftige Europa, har jeg maattet udsætte Virkningerne af Min billige Uvillie imod en af Barbaresk-Staterne. Jeg tør imidlertid ikke længere lade den Mit Flag tilføiede Fornærmelse gaae ustraffet hen. Den fyldestgjørelse, som Jeg er findet at forskaffe Mig, vil være tilfredsstillende for Frankrigs Ære og med den Almægtiges Hielp falde udtil Christenhedens Bedste. - Beregningerne over Jndtægter og Udgivter ville blive Dem forelagte tilligemed et Overslag over hvad der behøves for Aaret 1831, og de Hielpekilder, hvoraf det kan tages. Jeg bemærker med Glæde, at Jndtægten for 1829, uagtet de Formindskelser, som den havde lidt i Sammenligning med det foregaaende Aars, dog har overskredet, hvad den var anslaaet til i Budgettet. En Operation, som nylig er gjort, har tilstrækkeligt beviist, til hvilken Rentefod Laan for Øieblikket lade sig negotiere, og Mueligheden af at kunne lette Statens Byrder. Et Lov=Udkast, som har dette Formaal, skal blive Dem forelagt. Det vil staae i Forbindelse med en Tilbagebetalings- og Godtgjørelses-Plan, hvilken, som jeg haaber, vil befæste de Skatteydendes Tillid til Vor Omsorg for at forene Billighed med den Velvillie, Vi ere De af Vore Undersaatter skyldig, som have anlagt deres Capitaler i de offentlige Fonds. De Forholdsregler, som ville blive Dem forelagte, sigte til at jevne alle disse Jnteresser og kunne yde os de fornødne Midler til, inden faa Aar, uden nye Opofrelser, at dække de Omkostninger, som Kongerigets Forsvar, Agerbrugets og Handelens Opkomst, Fæstningsvæsenet og Havnearbeiderne, Landeveienes Forbedring og Canalernes Fuldendelse saa uundgaaelig kræve. De ville ogsaa beskjæftige sig med flere Love, som angaae Rettens Pleie, med forskjellige Udkast for den offentlige Forvaltning, og med nogle Foranstaltninger, som ere bestemte til at lette de pensionerede Militairpersoners Kaar. - Det har smertet Mig at erfare de Trængsler, med hvilke en lang og stræng Vinter har hjemsøgt Mit Folk. Men Velgjørenheden har fordobblet sine Understøttelser og med den meest levende Tilfredshed har Jeg bemærket den høimodige Deeltagelse, som i alle Kongerigets Egne og i Særdeleshed i min gode Stad Paris saa rigelig er bleven viist de Trængende. - Mine Herrer, Den første Trang for Mit Hjerte er at see Frankrig lykkeligt og agtet, at see dets Jordbunds og dets Jndustries Rigdoms Kilder aabne sig, og Folket at nyde i Fred og Ro Frugterne af de velgjørende Justitutioner, som Jeg er fast bestemt til at befæste. Chartet har stillet de offentlige Friheder og Rettigheder under Min Krones Varetægt; disse Rettigheder ere hellige og det er Min Pligt imod Mit Folk at efterlade Mine Efterfølgere dem uantastede. Frankrigs Pairer! Departementernes Deputerede. Jeg tvivler ikke paa Deres Medvirkning til det Gode, som Jeg har til Formaal. De ville vide, behørigen at vurdere de troløse Øretuderier, som den onde Villie søger at udbrede. Skulde strafværdige Forsøg lægge min Regjering saadanne Hindringer i Veien, som jeg ikke engang ønsker at forudsætte, saa vil jeg finde Kraften til at overvinde Dem i min faste Bestemmelse til at vedligeholde den offentlige Rolighed og i Franskmændenes Tillid og Kjærlighed, den de altid have beviist Deres Konge."